

**H O T Ă R Â R E**

**privind** **aprobarea Protocolului de delegare temporară a**

**dreptului de administrare asupra Drumului comunal DC 177 înscris**

**în Cărțile funciare nr. 51914 și 51986 Câțcău**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 119 din 2.07.2025 privind aprobarea Protocolului de delegare temporară a dreptului de administrare asupra Drumului comunal DC 177 înscris în Cărțile funciare nr. 51914 și 51986 Câțcău, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 28576/01.07.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 28578/01.07.2025şi de Avizul cu nr. 28576 din 02.07.2025 adoptat de Comisia de specialitate nr. 4, în conformitate cu art. 182 alin. (1) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Comunei Câțcău cu nr. 3083/01.07.2025, înregistrată la Consiliul Județean Cluj cu nr. 28551/01.07.2025;
* adresa Municipiului Dej cu nr. 12058/15.04.2025, înregistrată la Consiliul Județean Cluj cu nr. 16967/15.04.2025;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. b) și alin. (3) lit. d), art. 286, art. 294 și ale art. 297 – 300 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1, art. 7 - 8, art. 12 - 13, art. 22^1 alin. (3) și ale art. 22^2 din Ordonanța Guvernului nr. 43/1997 privind regimul drumurilor, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Protocolul de delegare temporară a dreptului de administrare asupra Drumului comunal DC 177, înscris în Cartea funciară nr. 51914 Câțcău, Județul Cluj, identificat cu nr. cadastral 51914, având suprafața de 6.145 mp, și în Cartea funciară nr. 51986 Câțcău, Județul Cluj, identificat cu nr. cadastral 51986, în suprafață de 5.999 mp, cuprins în **anexa** ce face parte integrantă din prezenta hotărâre.

**Art. 2.** Se împuternicește Președintele Consiliului Județean Cluj să semneze protocolul de delegare temporară a dreptului de administrare către Consiliul Județean Cluj asupra Drumului comunal DC 177.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe,Resurse Umane; Direcția Juridică și Direcţia de Administrare a Drumurilor Județene.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; Direcției Juridice; Direcţiei de Administrare a Drumurilor Județene; Comunei Câțcău, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 116 din 2 iulie 2025**

Prezenta hotărâre a fost adoptată cu 33 voturi “pentru”, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.



**Anexă**

**la Hotărârea nr. 116/2025**

|  |  |
| --- | --- |
| **U.A.T. Comuna Câțcău**  **Consiliul Local al Comunei Câțcău**  **Nr. ................ din ................** | **U.A.T. Județul Cluj**  **Consiliul Județean Cluj**  **Nr.............. din ..........................** |

**PROTOCOL**

**privind delegarea temporară a dreptului de administrare asupra Drumului comunal**

**DC 177 înscris în Cărțile funciare nr. 51914 și nr. 51986 Câțcău**

Având în vedere:

* Hotărârea Consiliului Județean Cluj nr. .............. / 2025 privind aprobarea protocolului de delegare temporară a dreptului de administrare asupra drumului comunal DC 177 identificat în cărțile funciare 51914 și 51986 Câțcău
* Hotărârea Consiliului Local al Comunei Câțcău nr. ............. / 2025 aprobarea protocolului de delegare temporară a dreptului de administrare asupra drumului comunal DC 177 identificat în cărțile funciare 51914 și 51986 Câțcău

1. **PĂRȚILE**

**Art. 1.** COMUNA CÂȚCĂU, prin CONSILIUL LOCAL AL COMUNEI CÂȚCĂU, cu sediul în Câțcău str. ........................ nr. ......................, jud. Cluj, reprezentată legal prin domnul Călin Mureșan, în calitate de Primar,

și

JUDEȚUL CLUJ prin CONSILIUL JUDEȚEAN CLUJ, cu sediul in Municipiul Cluj-Napoca, Calea Dorobanților nr. 106, Județul Cluj, reprezentată prin domnul Alin Tișe, in calitate de Președinte,

De comun acord au hotărât încheierea prezentului Protocol cu următoarele clauze:

1. **OBIECTUL PROTOCOLULUI**

**Art. 2.** Obiectul prezentului PROTOCOL îl constituie delegarea temporară a dreptului de administrare, de către Consiliul Local al Comunei Câțcău către Consiliul Județean Cluj, cu privire la Drumul comunal DC 177 înscris în Cartea funciară nr. 51914 Câțcău, Județul Cluj, identificat cu nr. cadastral 51914, având o suprafață de 6.145 mp, și în Cartea funciară nr. 51986 Câțcău, Județul Cluj, identificat cu nr. cadastral 51986, având o suprafață de 5.999 mp, în vederea realizării de lucrări de reabilitare sau modernizare a acestuia.

1. **DURATA PROTOCOLULUI**

**Art. 3.** Prezentul PROTOCOL se încheie pe o durata de 5 ani, începând de la data semnării protocolului de către ambele părți, cu posibilitatea reducerii acestei perioade în funcție de realizarea lucrărilor.

1. **OBLIGAŢIILE PĂRŢILOR**

**Art. 4.** Comuna Câțcău prin Consiliul Local al Comunei Câțcău are următoarele obligații:

1. să predea dreptul de administrare temporară delegat și a amplasamentul efectiv cu privire la Drumul comunal DC 177, înscris în Cartea funciară nr. 51914 Câțcău, Județul Cluj, identificat cu nr. cadastral 51914, având o suprafață de 6.145 mp, și în Cartea funciară nr. 51986 Câțcău, Județul Cluj, identificat cu nr. cadastral 51986, având o suprafață de 5.999 mp;
2. să se abțină de la orice fapt care ar avea drept consecința tulburarea Consiliului Județean Cluj în utilizarea amplasamentului, cu excepția situației în care se constată nerespectarea prevederilor legale sau a celor stabilite prin Protocol;
3. să verifice modul în care sunt respectate condițiile de delegarea temporară a dreptului de administrare stabilite prin Protocol și prin lege;
4. să solicite încetarea dreptului de administrare și restituirea bunului, atunci când interesul public legitim o impune;
5. să ceară rezilierea Protocolului în cazul în care administratorul nu-și respectă obligațiile prevăzute în prezentul Protocol.

**Art. 5.** Județul Cluj prin Consiliul Județean Cluj are următoarele obligații:

1. să exercite dreptul de administrare temporara delegat cu privire la Drumul comunal DC 177 înscris în Cartea funciară nr. 51914 Câțcău, Județul Cluj, identificat cu nr. cadastral 51914, având o suprafață de 6.145 mp și în Cartea funciară nr. 51986 Câțcău, Județul Cluj, identificat cu nr. cadastral 51986, având o suprafață de 5.999 mp, exclusiv în vederea realizării de lucrări de reabilitare sau modernizare a acestuia;
2. să solicite Oficiului de Cadastru și Publicitate Imobiliară Cluj înscrierea dreptului de administrare al Consiliului Județean Cluj asupra imobilelor înscrise în Cărțile funciare nr. 51914 Câțcău și nr. 51986 Câțcău pe durata administrării temporare;
3. să nu modifice traseul drumului şi să nu impună restricţii de circulaţie fără acordul Consiliului Local al Comunei Câțcău, în calitate de administrator iniţial al drumului;
4. să respecte normele de proiectare şi de execuţie cel puţin pentru categoria drumului care a fost preluat;
5. să aibă acordul prealabil de la administratorul iniţial al drumului privind proiectul pentru reabilitare sau modernizare;
6. să iniţieze măsuri privind actualizarea anexelor la Hotărârea Guvernului nr. 540/2000, cu modificările şi completările ulterioare;
7. să realizeze, cu avizul administratorului iniţial al drumului, autorizarea amplasamentelor şi/sau acceselor la zona drumului;
8. să nu modifice încadrarea drumului din punctul de vedere al capacităţii portante, fără acordul administratorului iniţial al drumului;
9. să prezinte, calendarul de execuţie a lucrărilor şi obligaţiile în vederea realizării acestora;
10. să coopteze la recepţia la terminarea lucrărilor/recepția finală, ca membri şi reprezentanţi ai administratorului iniţial al drumului, care urmează să preia în administrare drumul;
11. să restituie bunul, dacă deținerea lui nu mai este necesară;
12. să respecte, pe durata administrării temporare, obligațiile care ii revin în temeiul Ordonanței Guvernului nr. 43/1997 privind regimul drumurilor cu modificările ulterioare;
13. să folosească și să dispună de bunul dat în administrare în condiţiile stabilite de lege şi, dacă este cazul, de actul de constituire;
14. să asigure paza, protecţia şi conservarea bunului, ca un bun proprietar, şi să suporte toate cheltuielile necesare unei bune funcţionări;
15. să suporte toate cheltuielile necesare pentru aducerea bunului la starea corespunzătoare de folosinţă, în cazul degradării acestuia, ca urmare a utilizării necorespunzătoare sau a neasigurării pazei;
16. să semneze acordul de avizare a documentaţiei de carte funciară pentru obţinerea certificatului de atestare a edificării construcţiilor;
17. **ÎNCETAREA PROTOCOLULUI**

**Art. 6.** Prezentul Protocol poate înceta în următoarele cazuri:

1. la finalizarea lucrărilor de reabilitare sau modernizare a Drumului comunal DC 177;
2. prin ajungerea la termen;
3. prin acordul de voința al părților;
4. prin denunțare unilaterală de către oricare dintre părți, cu o notificarea prealabilă de 30 zile înainte de data la care se dorește încetarea protocolului, în cazuri justificate;
5. când în derularea contractului intervine o cauză de forță majoră constatată și invocată în condițiile legii
6. **COMUNICĂRI ÎNTRE PĂRȚI**

**Art. 7. (1)** Orice comunicare între părți, referitoare la îndeplinirea prezentului Protocol, trebuie să fie transmisă în scris, la sediul lor, arătat în partea introductiva a acestuia.

**(2)** Orice document scris trebuie înregistrat atât în momentul transmiterii cât şi în momentul primirii.

**(3)** Comunicările între părți (notificări, înștiințări, etc.) se pot face și prin poștă și/sau poștă electronocă, cu condiția confirmării în scris a primirii comunicării.

1. **LITIGII**

**Art. 8. (1)** Părțile au convenit ca toate neînțelegerile privind validitatea prezentului Protocol sau rezultate din interpretarea, executarea ori încetarea acestuia sa fie rezolvate pe cale amiabila de reprezentanții lor.

**(2)** În cazul in care părtile convin soluționarea pe cale amiabila a litigiului, acestea vor încheia un proces verbal de conciliere în care va fi prevăzut modul de soluționare a litigiului, procesul verbal făcând parte integranta din Protocol.

**(3)** In cazul in care nu este posibila rezolvarea litigiilor pe cale amiabila, părțile se vor adresa instanțelor judecătorești competente.

1. **DISPOZIȚII FINALE**

**Art. 9. (1)** Modificarea prezentului Protocol se face numai cu acordul părților prin acte adiționale încheiate intre părțile semnatare.

**(2)** Predarea preluarea drumului comunal se face prin proces verbal de predare primire, încheiat în maxim 15 zile de la comunicarea ultimei hotărâri de aprobare a Protocolului.

**(3)** Prezentul Protocol s-a încheiat în 2 (două) exemplare originale, câte unul pentru fiecare parte.

|  |  |
| --- | --- |
| **U.A.T. COMUNA CÂȚCĂU**  **Consiliul Local al Comunei Câțcău**  **Primar** | **UA.T. JUDEȚUL CLUJ**  **Consiliul Județean Cluj**  **Președinte** |

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**